ສະຫະລັດເປີດເຜີຍ ວີດີໂອ ຂອງບິນລາເດັນ
ສະຫະລັດເປີຍເຜີຍ ວີດີໂອຂອງບິນລາເດັນ ທີ່ຍຶດມາຈາກ ເຮືອນຂອງຜູ້ກ່ຽວທີ່ປາກີສຖານ.
ສະຫະລັດໄດ້ເປີດເຜີຍວີດີໂອຫລາຍອັນ ທີ່ກໍາລັງຂອງ ສະຫະລັດຍຶດເອົາມາຈາກບ່ອນລີ້ຊ່ອນຂອງນາຍໂອຊາ ມາ ບິນລາເດັນ ຜູ້ນໍາເຄືອຂ່າຍອາລກາອີດາ ທີ່ປາກີສ ຖານນັ້ນທີ່ສະແດງໃຫ້ເຫັນວ່າ ນາຍບິນລາເດັນກໍາລັງ ເບິ່ງໂທລະພາບຮູບຕົນເອງເຝິກຊ້ອມອ່ານຄໍາຖະແຫລງ ທີ່ຈະສົ່ງອອກໄປຍັງທົ່ວໂລກ ພວກໜ່ວຍກ້າຕາຍ Navy SEALS ຂອງກອງທັບສະ ຫະລັດໄດ້ສັງຫານຫົວໜ້າຜູ້ກໍ່ການຮ້າຍທີ່ທໍາການໂຈມ ຕີສະຫະລັດໃນວັນທີ 11 ເດືອນກັນຍາປີ 2001 ນັ້ນ ໃນຕອນເຊົ້າມືດວັນຈັນຜ່ານມາ ໃນການບຸກບຸກເຂົ້າ ໄປໃນເຮືອນ 3 ຊັ້ນຂອງນາຍບິນລາເດັນ ໃນເມືອງ Abbottabad ທີ່ເປັນເມືອງຄ້າຍທະຫານນັ້ນ ນອກນີ້ ພວກໜ່ວຍກ້າຕາຍຂອງສະຫະລັດຍັງຍຶດໄດ້ ອັນທີ່ບັນດາເຈົ້າໜ້າທີ່ສະຫະລັດບັນລະຍາຍ ໃນວັນເສົາວານນີ້ວ່າ ເປັນ ຂໍ້ມູນຈໍານວນຫລວງຫລາຍທີ່ສຸດກ່ຽວກັບການກໍ່ການຮ້າຍທີ່ບໍ່ເຄີຍຍຶດໄດ້ມາກ່ອນ ເຈົ້າໜ້າທີ່ຝ່າຍສືບລັບທີ່ຖະແຫລງຂ່າວໃຫ້ພວກນັກຂ່າວຊາບກ່າວວ່າ ພວກວິດິໂອ ລາຍ ການຄອມພີວເຕີແລະວັດຖຸອື່ນໆສະແດງໃຫ້ເຫັນວ່າ ນາຍບິນລາເດັນບໍ່ພຽງແຕ່ເປັນຫົວ ໜ້າຄັນຕາລະບັດຊື່ໆ ແຕ່ຍັງເປັນຜູ້ຫລິ້ນບົດບາດທີ່ແຂງຂັນໃນການປະຕິບັດງານຂອງ ເຄືອຂ່າຍອາລກາອິດານັ້ນນໍາ ປາກົດວ່າ ນາຍບິນລາເດັນມີຄວາມເປັນຫ່ວງເປັນພິເສດກ່ຽວກັບວິທີການທີ່ເຂົາສະເໜີໂຕເອງຕໍ່ໂລກ ພາບວີດີໂອບັ້ນນຶ່ງສະແດງໃຫ້ເຫັນວ່າ ນາຍບິນລາເດັນໄດ້ເບິ່ງການຖ່າຍທອດຂ່າວ ກ່ຽວກັບໂຕເຂົາເອງທາງໂທລະພາບຢ່າງຈົດຈໍ່ ຜູ້ກ່ຽວນັ່ງຢູ່ພື້ນເຮືອນ ຫົ່ມຜ້າຫົ່ມ ມືຖືເຄື່ອງ remote control ປ່ຽນຊ່ອງໂທລະພາບໄປມາທີ່ຖ່າຍທອດຂ່າວສົດ ກ່ຽວກັບໂຕຜູ້ກ່ຽວເອງ ໃນວີດີໂອທີ່ວ່ານີ້ ໜວດໃຕ້ຄາງທີ່ບໍ່ໄດ້ຫວີຂອງຜູ້ກ່ຽວເປັນສີເທົ່າແຕ່ໃນວີດີໂອອີກອັນນຶ່ງນັ້ນ ປາກົດວ່າຜູ້ກ່ຽວໄດ້ຍ້ອມໜວດໃຕ້ຄາງ ແລະສອຍໜວດຢ່າງເປັນລະບຽບຮຽບຮ້ອຍໄວ້ ເພື່ອຕຽມຖ່າຍພາບວີດີໂອເພື່ອຈະໃຊ້ໃນການໂຄສະນາຊວນເຊື່ອ ຊຶ່ງອັນນຶ່ງໃສ່ຊື່ວ່າ “ ສານຫລື ຂໍ້ຄວາມໄປເຖິງປະຊາຊົນອະເມຣິກັນ” ທີ່ເຊື່ອກັນວ່າ ໄດ້ຖ່າຍແລະບັນທຶກໄວ້ໃນເດືອນຕຸລາຫລືເດືອນພະຈິກປີແລ້ວນີ້ ສະຫະລັດໄດ້ເປີດເຜີຍວີດີໂອເຫລົ່ານີ້ ໂດຍບໍ່ມີສຽງ ບັນດາເຈົ້າໜ້າທີ່ສະຫະລັດໄດ້ທໍາການຊອກຄົ້ນເບິ່ງໃນພາບວີດີໂອເຫລົ່ານີ້ ໃນຄວາມຫວັງວ່າຈະໄດ້ຮຽນຮູ້ກ່ຽວກັບແຜນການຕ່າງໆທີ່ ເຄືອຂ່າຍອາລກາອີດາມີໄວ້ ສໍາລັບການໂຈມຕີໃນອະນາຄົດ ແລະພວກເຈົ້າໜ້າທີ່ຄົນອື່ນໆຂອງກຸ່ມດັ່ງກ່າວຢູ່ໃສແດ່ນັ້ນ